text: Грандиозен финал на Фолклорните празници "Приморска перла" – Strandja News
  Истински фурор, много емоции, бурни аплодисменти и безброй сълзи от радост в очите и на жури, и на участници.Така може най-кратко да се опише преживяването, което усетиха всички участници в събитието. В продължение на четири дни курортът Приморско бе тотално покорен –от фолклорни ритми, багри и много, много талант.
  Фолклорното богатство от всички краища на родината ни бе представено по завладяващ начин,а певци,танцьори и инструменталисти се раздадоха напълно,предавайки своите емоции на публиката.Надпяванията,надсвирванията и надиграванията бяха не само изключително достойна надпревара, а и устрем на духа и човешките възможности. За първи път в това издание се изявиха и оркестри, които показаха многообразното звучене на фолклорната музика.
  Два дни след финалната вечер се срещаме за минутки с главния мотор на събитието и човекът,без когото "Приморска перла" нямаше да я има- основателят и директорът на празниците маестро Стойко Стойков. Въпреки огромната умора от преживените емоции и вихъра на случилите се събития в четирите дни, по- силни се оказват радостта и вълнението от изминалото събитие. Сподели, че още не може да повярва в успеха, с който е преминало това трето издание на фолклорната фиеста и е доволен,че отзвукът ще остане още дълго в пространството. Не скрива и гордостта си, че е получил високото признание както на журито, включващо знакови имена в българското фолклорно изкуство, така и на ръководството на община Приморско.А от страна на участниците- благодарността за предоставената възможност за изява и желанието им още отсега да се запишат за следващите празници догодина.
  "Беше наистина невероятно преживяване. Това трето издание на " Приморско перла" наистина се превърна във фурор. Много ,много емоции,красота и най-вече талант на толкова млади хора,с които със сигурност България ще се гордее. Благодаря от сърце на всички, които станаха съпричастни-участници,публика, ръководители на формациите, журито , медиите…На всички.Успехът на тазгодишната " Приморска перла"категорично надмина очакванията.Но аз още в началото на пресконференцията споделих,че сме си поставили висока летва и трябва да я прескочим. Е, мисля, че успяхме и аз съм най-щастливия и горд човек на света"
  Тежка и отговорна се оказа и работата на професионалното жури,които наистина трудно определиха победителите в различните конкурси и категории.А в него бяха Петър Аркалиев – зам. -директор на НУФИ "Филип Кутев" в гр.Котел – председател на журито, маестро Димитър Христов – композитор, диригент на ОНМ на БНР, маестро Ваня Монева – диригент и основател на хор *Космически гласове* , продуцент на народна музика към БНР, маестро Стойко Стойков – основател и директор, автор на забавна музика, Евелина Христова – народна певица в *Мистерия на българските гласове* и "ЕВА" квартет , Ивайло Иванов – хореограф, преподавател в катедра "Изкуство" във ВСУ "Черноризец Храбър", Калиопа Трендафилова – зам. – директор на фолклорните празници и главен експерт в отдел Култура към Община Приморско и Христо Йорданов – фолклорист , ръководител на ФТА Приморско.
  В журирането се включиха и Марин Маринов – собственик на МК "Сънрайз Маринов" и управител на ФТ "Сънрайз Мюзик" , Николай Чапански – фолклорен журналист, собственик и издател на вестник "Фолклорен хоризонт", Български Национален Младежки Фолклорен Съюз, Българско Национално Радио , "Радио Бургас" и TV1.
  Да уважат конкурсите тази година бяха виртуозният цигулар маестро Минчо Минчев,художественият ръководител на ФА "Пирин" Данислав Кехайов, певецът и продуцент Ивайло Герасимов и любимата на всички народна изпълнителка," славеят на Странджа"-Жечка Сланинкова. Всички те освен като специални гости , също се изявиха на концертната сцена и предизвикаха бурни аплодисменти на многобройната публика.
  Участниците в различните конкурси на фолклорните празници бяха класирани по регламент и възрастова категория. Бяха връчени различни награди – * Гран Фолк При , *Лауреат, парични премии, специални и поощрителни призове, плакети, медали и дипломи, както и три срочни стипендии на талантливи индивидуални изпълнители